TNITY ออกหุ้นกู้ 700 ลบ. ดอกเบี้ย 3.80% ขายสถาบัน-รายใหญ่ 6-18 ก.ค.นี้
TNITY ออกหุ้นกู้ 3 ชุด มูลค่าไม่เกิน 700 ล้านบาท ชูอัตราดอกเบี้ยคงที่ 2.50-3.80% ขายสถาบัน-รายใหญ่ เปิดจองซื้อระหว่างวันที่ 6-8 และ 14-18 ก.ค.65 เพื่อชำระหนี้ของกลุ่มบริษัท และยังใช้เป็นเงินทุนหมุนเวียนในกิจการ
TNITY ออกหุ้นกู้ 3 ชุด มูลค่าไม่เกิน 700 ล้านบาท ชูอัตราดอกเบี้ยคงที่ 2.50-3.80% ขายสถาบัน-รายใหญ่ เปิดจองซื้อระหว่างวันที่ 6-8 และ14-18 ก.ค.65 เพื่อชำระหนี้ของกลุ่มบริษัท และยังใช้เป็นเงินทุนหมุนเวียนในกิจการ
6 ก.ค. 2565

นายวิศิษฐ์ องค์พิพัฒนกุล กรรมการผู้จัดการ บล.ทรีนีตี้ ในฐานะผู้จัดการการจัดจำหน่ายหุ้นกู้ของ บริษัท ทรีนีตี้ วัฒนา จำกัด (มหาชน) หรือ TNITY เปิดเผยว่า เตรียมเปิดเสนอขายหุ้นกู้ของ TNITY โดยหุ้นกู้ดังกล่าว มีจำนวน 3 ชุด เสนอขายแก่ผู้ลงทุนสถาบันและผู้ลงทุนรายใหญ่ มูลค่ารวมไม่เกิน 700  ล้านบาท รายละเอียดดังนี้
1.หุ้นกู้ระยะสั้น TNITY ครั้งที่ 3/2565 มูลค่าเสนอขายไม่เกิน 300 ล้านบาท อายุ 6 เดือน 15 วัน อัตราดอกเบี้ยคงที่ 2.50% ต่อปี ชำระดอกเบี้ย ณ วันครบกำหนดไถ่ถอน เปิดจองซื้อ 6-8 กรกฎาคม 2565
2.หุ้นกู้ TNITY ครั้งที่ 4/2565 ชุดที่ 1 มูลค่าเสนอขายไม่เกิน 200 ล้านบาท อายุ 1 ปี 28 วัน อัตราดอกเบี้ยคงที่ 3.20% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ เปิดจองซื้อวันที่ 14-15 กรกฎาคม 2565 และ 18 กรกฎาคม 2565
3.หุ้นกู้ TNITY ครั้งที่ 4/2565 ชุดที่ 2 มูลค่าเสนอขายไม่เกิน 200 ล้านบาท อายุ 2 ปี อัตราดอกเบี้ยคงที่ 3.80% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ เปิดจองซื้อวันที่ 14-15 กรกฎาคม 2565 และ 18 กรกฎาคม 2565
สำหรับวัตถุประสงค์การใช้เงิน เพื่อชำระหนี้ของกลุ่มบริษัท และยังใช้เป็นเงินทุนหมุนเวียนในกิจการ และขยายการดำเนินธุรกิจของบริษัท และบริษัทในกลุ่ม โดยคาดว่าจะนำเงินที่ได้จากการเสนอขายหุ้นกู้ในครั้งนี้ ไปใช้ในการดำเนินการดังกล่าวภายในปี 2565